મોદી સરકારે હવે ભાજપના કોર વોટર માનવામાં આવતા મિડલ કલાસને ધ્યાનમાં રાખીને તેમને હાઉસિંગ લોનમાં ૩ થી ૪ ટકાની રાહત આપવાનો નિર્ણય લીધો છે. આ નિર્ણય પહેલીવાર મકાન ખરીદનારાઓ ઉપર તો લાગુ થાય છે જ સાથોસાથ તે લોકો પર પણ લાગુ થશે જે લોકો જાન્યુઆરી બાદ મકાન ખરીદી ચૂકયાં છે. આવા લોકોને ૧૨ લાખ રૂપિયા સુધીની લોનની રકમ પર વ્યાજમાં ૩ ટકા અને ૪ ટકા સુધીની રાહત મળશે. માનવામાં આવી રહ્યું છે કે, આ રીતે મકાન ખરીદનારાઓના ઈએમઆઈમાં બે હજાર રૂપિયા સુધીનો ઘટાડો થશે. હાઉસિંગ મિનિસ્ટર વૈકેયા નાયડૂએ આ અંગેની ગાઈડલાઈન્સ રજૂ કરતા કહ્યું કે, મીડલ કલાસ ન માત્ર ઈન્કમ ટેકસ ચૂકવીને પરંતુ અન્ય દ્યણી રીતે ઈકોનોમીના ગ્રોથમાં મદદ કરે છે. આવામાં સરકારે એવા મિડલ કલાસને મદદ કરવાનો નિર્ણય લીધો છે, જે પોતાનું મકાન ખરીદવા માગે છે.લૃ આ અગાઉ સરકાર ક્રેડિટ લિંકથી સબસિડી સ્કીમ અંતર્ગત આર્થિક રીતે અસક્ષમ લોકોને જ મકાન ખરીદવા વ્યાજમાં આ રીતની રાહત આપતી હતી. પરંતુ હવે પહેલીવાર વાર્ષિક ૧૨ થી ૧૮ લાખ રૂપિયા સુધીની આવક ધરાવનારાઓને પણ આનો લાભ મળશે.